20060207

Acord sub forma unui schimb de scrisori

între Comunitatea Europeană și Australia în conformitate cu articolul XXIV alineatul (6) și cu articolul XXVIII din Acordul General pentru Tarife și Comerț (GATT) din 1994 privind modificarea concesiilor din listele de angajamente ale Republicii Cehe, ale Republicii Estonia, ale Republicii Cipru, ale Republicii Letonia, ale Republicii Lituania, ale Republicii Ungare, ale Republicii Malta, ale Republicii Polone, ale Republicii Slovenia și ale Republicii Slovace, în cadrul procesului de aderare a acestora la Uniunea Europeană

A. Scrisoare din partea Comunității Europene

Bruxelles,

+++++ TIFF +++++

Stimate domn,

În urma inițierii negocierilor dintre Comunitatea Europeană (CE) și Australia în conformitate cu articolul XXIV alineatul (6) și cu articolul XXVIII din Acordul General pentru Tarife și Comerț (GATT) din 1994 în vederea modificării concesiilor din listele de angajamente ale Republicii Cehe, ale Republicii Estonia, ale Republicii Cipru, ale Republicii Letonia, ale Republicii Lituania, ale Republicii Ungare, ale Republicii Malta, ale Republicii Polone, ale Republicii Slovenia și ale Republicii Slovace în cadrul procesului lor de aderare la Uniunea Europeană, se convin următoarele între CE și Australia în vederea încheierii negocierilor demarate în urma notificării CE din 19 ianuarie 2004 către OMC în temeiul articolului XXIV alineatul (6) din GATT 1994.

CE este de acord să încorporeze în lista sa de angajamente pentru teritoriul vamal al CE-25 concesiile care au fost incluse în lista sa de angajamente anterioară.

CE este de acord să încorporeze în lista sa de angajamente pentru CE-25 concesiile conținute în anexa la prezentul acord.

Prezentul acord intră în vigoare la data la care CE primește din partea Australiei o scrisoare de acord semnată în mod corespunzător, în urma unei analize efectuate de părți în conformitate cu propriile lor proceduri. CE face toate eforturile pentru a institui dispozițiile de aplicare adecvate înainte de 1 ianuarie 2006 și, în orice caz, nu mai târziu de 1 iulie 2006.

Vă rog să primiți, stimate domn, expresia înaltei mele considerații.

În numele Comunității Europene

+++++ TIFF +++++

20060207

ANEXĂ

- creșterea cu 136 tone (greutatea carcasei) a cotei alocate Australiei în cadrul contingentului tarifar comunitar pentru carne de oaie:

"carne de animale din speciile ovină sau caprină, proaspătă, refrigerată sau congelată" (poziția tarifară 0204);

- contingent tarifar acordat țării (Australiei) de 9925 tone de zahăr din trestie brut destinat rafinării (poziția tarifară 17011110), la tariful contingentar de 98 EUR pe tonă;

- creșterea cu 4003 tone (erga omnes) în cadrul contingentului tarifar comunitar pentru "carne de animale din specia bovine, congelată; sferturi anterioare neseparate sau separate, dezosată" și "organe comestibile de animale din specia bovine, congelate; mușchiul gros și mușchiul subțire al diafragmei. Carnea importată trebuie destinată transformării" (pozițiile tarifare 02022030, 020230, 02062991);

- creșterea cu 150 tone (greutatea produselor) a cotei alocate Australiei în cadrul contingentului tarifar comunitar pentru "carne de calitate superioară, de animale din specia bovine, proaspătă, refrigerată sau congelată, dezosată sau nedezosată; organe comestibile de animale din specia bovine, proaspete sau refrigerate" (pozițiile tarifare ex0201, ex0202, ex02061095 și ex02062991);

- creșterea cu 461 tone a cotei alocate Australiei în cadrul contingentului tarifar comunitar pentru brânză Cheddar (poziția tarifară ex04069021);

- creșterea cu 1360 tone (erga omnes) în cadrul contingentului tarifar comunitar pentru unt (pozițiile tarifare 040510 și 040590).

Se aplică tarifele contingentare ale CE-15.

B. Scrisoare din partea Australiei

Bruxelles,

+++++ TIFF +++++

Stimate domn,

Cu privire la scrisoarea dumneavoastră având textul care urmează:

"În urma inițierii negocierilor dintre Comunitatea Europeană (CE) și Australia în conformitate cu articolul XXIV alineatul (6) și cu articolul XXVIII din Acordul General pentru Tarife și Comerț (GATT) din 1994 în vederea modificării concesiilor din listele de angajamente ale Republicii Cehe, ale Republicii Estonia, ale Republicii Cipru, ale Republicii Letonia, ale Republicii Lituania, ale Republicii Ungare, ale Republicii Malta, ale Republicii Polone, ale Republicii Slovenia și ale Republicii Slovace în cadrul procesului lor de aderare la Uniunea Europeană, se convin următoarele între CE și Australia în vederea încheierii negocierilor demarate în urma notificării CE din 19 ianuarie 2004 către OMC în temeiul articolului XXIV alineatul (6) din GATT 1994.

CE este de acord să încorporeze în lista sa de angajamente pentru teritoriul vamal al CE-25 concesiile care au fost incluse în lista sa de angajamente anterioară.

CE este de acord să încorporeze în lista sa de angajamente pentru CE-25 concesiile conținute în anexa la prezentul acord.

Prezentul acord intră în vigoare la data la care CE primește din partea Australiei o scrisoare de acord semnată în mod corespunzător, în urma unei analize efectuate de părți în conformitate cu propriile lor proceduri. CE face toate eforturile pentru a institui dispozițiile de aplicare adecvate înainte de 1 ianuarie 2006 și, în orice caz, nu mai târziu de 1 iulie 2006."

Am onoarea de a exprima prin prezenta acordul guvernului meu.

Vă rog să primiți, stimate domn, expresia înaltei mele considerații.

În numele Guvernului Australiei

+++++ TIFF +++++

--------------------------------------------------